પોલીસની પ્રાથમીક તપાસમાં જામનગરના ખંભાળીયા નાકા પાસે દિગ્વીજય પ્લોટમાં રહેતા અને રીધ્ધીસીધ્ધી જવેલર્સ નામની દુકાન ચલાવતા મહેશભાઈ અજાણી ગઈકાલે એસટી બસમાં રાજકોટ આવ્યા હતા અને સોની બજારમાં રઘુવીર ચેમ્બરમાં વસંતભાઈને ચાંદીનો માલ આપ્યો હતો. ત્યાંથી શિવદુર્ગા દુકાને ચેનમાં સોનાનો ઢાળ ચડાવવા આપેલ ત્યાંથી પેલેસ રોડ પર ટંકારીયા ચેમ્બરમાં મીત જવેલર્સને માલ આપ્યો હતો. બાદમાં કામદાર શેરીમાં આવેલ કે.અશ્વિન અને પ્રવિણ આંગડીયામાં કચ્છનું આંગડીયું કરાવ્યું હતું. તેમજ જલારામ વાયબ્રેટમાં આપેલા ચાંદીના દાગીના ભરત બુસાણી, મનીષ મોનાણી અને ભોગીલાલને જામનગર પહાેંચાડવાના હોય તેમજ સોનાના ચેન મળી કુલ રૂા.8 લાખના દાગીના ભરેલો થેલો લઈ જતા હતા. ત્યારે તેના સંબંધી અજયભાઈ કરણપરામાં પાર્ક કરેલી કાર લેવા ગયા હતા. એકલા ઉભેલા મહેશભાઈ પાસેથી બાઈકમાં આવેલા ત્રણેય શખસોએ થેલાની તફડંચી કરી નાસી ગયાનું જણાવતા પોલીસે તપાસ કરતા તફડંચી કરનાર ત્રિપૂટી સીસીટીવી ફૂટેજમાં કેદ હોય તેને ઝડપી લેવા ચક્રાે ગતિમાન કર્યા છે.